Mustajärvi (Jyväskylä, Kettulanmäki)

Mustajärvi  on Keski-Suomessa Jyväskylässä Vesangan kylän lähellä sijaitseva järvi.

 Maantietoa 
Järven pinta-ala on 16,5 hehtaaria, se on 1,1 kilometriä pitkä ja 300 metriä leveä. Se sijaitsee haja-asutusalueella, järven rannoilla ole tiheää asutusta eikä myöskään peltomaata. Huomattavin asutuksen keskittymä on idässä tämän ja Vähä-Vesangan välisen Mustamäen rinteillä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 665 500 kuutiometriä. Sen keskisyvyys on 4,0 metriä ja suurin syvyys on 11,1 metriä; syvin kohta sijaitsee järven keskiosassa. Sen rantaviivan pituus on 2,7 kilometriä. Tiet järven rannoilla oleville taloille tulee pohjoisesta valtatieltä 18.

 Vesistösuhteet 
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Kuusjärven alueeseen (14.285) se kuuluu. Järven vedenpinnan korkeus on 139,8 metriä mpy. Siihen ei laske muita uomia kuin pohjoisesta Kotasen laskujoki Mustajoki, jonka kautta laskevat myös Tervalammen vedet. Mustajärven oma laskujoki on noin 2,6 kilometrin pituinen Neulajoki, joka laskee länteen Kuohun suuntaan Neulajärveen. Neulajärven pinnankorkeus on 127,8 metriä, joten Neulajoella kertyy noin 12 metriä pudotusta.

 Historiaa 
Vuoden 1963 peruskartassa järven ympäristö on vielä kokonaan rakentamatonta, ja pohjoispää on merkitty rauhoitetuksi alueeksi. Valtatie ei ole vielä kulkenut nykyistä reittiään. Vuoteen 1983 mennessä valtatien nykyinen reitti on valmistunut, mutta tässäkään vaiheessa järven rannoilla ei ole vielä rakennuksia yhtä pohjoispäässä olevaa lukuun ottamatta. Tilanne on samanlainen vielä vuoden 1990 kartassa.

 Lähteet 

Luokka:Kuusjärven alue
Luokka:Botin luomat artikkelit
Luokka:Jyväskylän järvet
Luokka:Korkeusjärjestelmän muutoskohde